《再惠诗有学仙之意次前韵》
宋代·张守

红尘飘转任吾年，羞愧丹砂葛稚川。海上鼋鼍谁可驾，淮南鸡犬故能仙。

弃家似欲追梅福，琢句何妨学惠连。待尔药炉丹就日，御风同访洞中天。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。